ಡ್ರಗ್ಸ್ ಕಳಂಕ: ಇಂದ್ರಜಿತ್ ವಿಚಾರಣೆ ಬಳಿಕ CCBಯ ಮುಂದಿನ ಕ್ರಮವೇನು? ಬೆಂಗಳೂರು: ಸ್ಯಾಂಡಲ್ವುಡ್ನಲ್ಲಿ ಡ್ರಗ್ಸ್ ಮಾಫಿಯಾ ಇರೋದು ನಿಜ ಎಂದು ಹೇಳಿಕೆ ನೀಡಿರುವ ಇಂದ್ರಜಿತ್ ಲಂಕೇಶ್ ಇಂದು ಸಿಸಿಬಿ ವಿಚಾರಣೆಗೆ ಹಾಜರಾಗಲಿದ್ದಾರೆ. ಇಂದ್ರಜಿತ್ ಲಂಕೇಶ್ ಹೇಳಿಕೆ ಬಳಿಕ ತನಿಖೆ ಯಾವ ರೀತಿ ನಡೆಯಲಿದೆ ಎಂಬ ಎಕ್ಸ್ಕ್ಲೂಸಿವ್ ಮಾಹಿತಿ ನ್ಯೂಸ್ಫಸ್ಟ್ಗೆ ಲಭ್ಯವಾಗಿದೆ. ಸಿಸಿಬಿ ಹಿರಿಯ ಅಧಿಕಾರಿ ಹೇಳಿಕೆ ಪ್ರಕಾರ, ಮೊದಲು ಇಂದ್ರಜಿತ್ ಲಂಕೇಶ್ ಹೇಳಿಕೆ ದಾಖಲಿಸಿಕೊಳ್ಳಲಿರೋ ಸಿಸಿಬಿ ಅಧಿಕಾರಿಗಳು, ಹೇಳಿಕೆಯ ಸತ್ಯಾಸತ್ಯತೆ ಬಗ್ಗೆ ಪರಿಶೀಲನೆ ನಡೆಸಲಿದ್ದಾರೆ. ಒಂದು ವೇಳೆ ಯಾರ ಮೇಲೆಯಾದ್ರೂ ಸಂದೇಹ ಬಂದ್ರೆ ತನಿಖೆಗೆಂದೇ ಹೊಸ ತಂಡ ರಚನೆಯಾಗಲಿದೆ. ವಿಚಾರಣೆಯಲ್ಲಿ ಇಂದ್ರಜಿತ್ ಲಂಕೇಶ್, ಒರ್ವ ವ್ಯಕ್ತಿಯ ವಿರುದ್ಧ ಸಾಕ್ಷಿ ಸಮೇತ ಮಾಹಿತಿ ನೀಡಿದ್ರೆ, ದೂರಿನ ಆಧಾರದ ಮೇಲೆ ಸುಮೋಟೋ ಎಫ್ಐಆರ್ ದಾಖಲಾಗುತ್ತದೆ. ಆನಂತರ ಪ್ರಕರಣದಲ್ಲಿನ ಎಲ್ಲರ ಲಿಸ್ಟ್ ಮಾಡಿಕೊಂಡು ತನಿಖೆ ಪ್ರಾರಂಭಗೊಳ್ಳುತ್ತದೆ. ಮಹಿಳೆಯರು ಮತ್ತು ಪುರುಷರನ್ನು ಪ್ರತ್ಯೇಕಿಸಿ ತನಿಖೆ ಜವಾಬ್ದಾರಿ ನೀಡಲಾಗುತ್ತೆ. NewsFirst Live ಆರೋಪಿಗಳಿಗೆ ಸಿಆರ್ಪಿಸಿ ಸೆಕ್ಷನ್ ಅಡಿ ವಿಚಾರಣೆಗೆ ನೊಟೀಸ್ ನೀಡಲಾಗುತ್ತದೆ. ವಿಚಾರಣೆ ಬಳಿಕ ಅವರ ನಡವಳಿಕೆ ಮೇಲೆ ಅನುಮಾನ ಬಂದ್ರೆ ಎನ್ಡಿಪಿಎಸ್ ಆಯಕ್ಟ್ ಸೆಕ್ಷನ್ 27ಬಿ NDPS Act Section 27 b ಅಡಿ ನೊಟೀಸ್ ನೀಡಲಾಗುತ್ತದೆ. ಇದ್ರಲ್ಲಿ ನಿಮ್ಮ ರಕ್ತ ಮಾದರಿ ಪಡೆಯಲಾಗುತ್ತೆ ಅಂತಾ ಉಲ್ಲೇಖಿಸಲಾಗಿರುತ್ತದೆ. ವೈದ್ಯಕೀಯ ಮತ್ತು ರಕ್ತ ಪರೀಕ್ಷೆ ಮಾಡಿಸಿ ಅವರು ಮಾದಕ ವ್ಯಸನಿಯೋ ಅಲ್ಲವೋ ಅಂತಾ ತಿಳಿದುಕೊಳ್ಳಲಾಗುತ್ತದೆ. ಇನ್ನೂ ಕೆಲವರಿಗೆ ಯೂರಿನ್ ಪರೀಕ್ಷೆ ಮೂಲಕ ಪತ್ತೆ ಮಾಡಲಾಗುತ್ತದೆ. ಈ ಪರೀಕ್ಷೆಗಳಿಗೆ ಒಪ್ಪದೇ ನಕಾರ ಮಾಡಿದ್ರೆ, ಅವರನ್ನು ವಶಕ್ಕೆ ಪಡೆದು ಪರೀಕ್ಷೆ ಮಾಡಿಸಲಾಗುತ್ತದೆ. ಅದರಲ್ಲಿ ಆರೋಪಿ ಮಾದಕ ವ್ಯಸನಿ ಅಂತಾ ಸಾಬೀತಾದರೆ, ಎನ್ಡಿಪಿಎಸ್ ಆಯಕ್ಟ್ ಸೆಕ್ಷನ್ 25ರ ಅಡಿ ಅಂದ್ರೆ ಬ್ಯಾನ್ ಆಗಿರುವ ಮಾದಕ ವಸ್ತು ಬಳಕೆ ಮಾಡಿರುವ ಆರೋಪದಡಿ ವಶಕ್ಕೆ ಪಡೆಯಲಾಗುತ್ತದೆ. ಸಾಂದರ್ಭಿಕ ಸಾಕ್ಷಿಗಳ ಆಧಾರದ ಮೇಲೆ ಆರೋಪಿಯನ್ನು ಬಂಧಿಸಲಾಗುತ್ತದೆ. ಈ ಪ್ರಕರಣ ನಾನ್ ಬೆಲಬಲ್ ಆಗಿರುತ್ತದೆ.